-Vi er meget glade for at have vundet kontrakten. Sådan lyder det fra Bladt Industries administrerende direktør, Peter Rindebæk, til EnergiWatch om den store kontrakt. Fremadstormende Bladt Industries skal levere 97 monopæle til DONGs rekordstore tyske investering i Gode Wind 1 og 2-projekterne på i alt 582 megawatt. -Vi er glade for at kunne sætte vores fingeraftryk på endnu en europæisk vindpark, siger Peter Rindebæk til EnergiWatch. Selvom hverken køber eller ordregiver vil fortælle, hvad prisen er på de knap 100 fundamenter, så anslås det at ordren vil sende godt fire milliarder kroner til Aalborg. Udover fundamenterne skal Bladt Industries formentlig også levere transformatorstationer til projekterne, og det trækker ordrens størrelse op.

Referat:
Bladt Industries er blevet valgt som fundamentleverandør til DONGs tyske rekordinvestering. Det skriver EnergiWatch.